title: Mingielas ōžouls
text: Senuolis ōžouls šaukiams Mingialas ōžoulo, ba šalėmās anon tebegīven žmuonis pavardė Mingiela. Pėnkės anūm kartas ton medi kieravuoj. Rasietās, ōžoulou būs 600–700 metu. Anon aukštoms 15,7 m ī, apjėmėms – 7,7 m. Vėršūnės neblėkė̄. Rokoun, ka kap krikštėjė žemaitius, tuoki senuobėnē švėnti medē liuob bova ėškėrstė. Tam ōžoulou ėrgė nūkėrta vėršūnė ė vėituo anuos ikielė medėnė kuoplīčielė. Ale ana būktās sopova, vuo ōžouls ėšleida atžalas ė tebežalioun lėgė daba.